MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 1271/10.01.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri formulează următorul :

**RAPORT DE SPECIALITATE**

la proiectul de hotărâre

privind aprobarea documentației cadastrale de apartamentare a imobilului situat în Satu Mare Bdul. Vasile Lucaciu nr. 1, identificat cu nr. cadastral 188627-C1 înscris în C.F. nr. 188627 Satu Mare

Conform Sentinței civile nr. 1931/2020 a Judecătorei Satu Mare, a Deciziei civile nr. 577/Ap/2021 a Tribunalului Satu Mare rămasă definitivă prin Decizia Curții de Apel Oradea 87/2022, pronunțate în Dosar nr. 5334/296/2010, instanțele de judecată au obligat Compania Națională de Căi Ferate ”CFR”S.A. la încheierea unui act de transfer sau a unui protocol de predare – primire atât pentru construcții cât și pentru teren, conform folosinței actuale, pentru imobilul situat în Satu Mare, bdul. Vasile Lucaciu nr. 1.

În sensul celor de mai sus, s-a încheiat Procesul verbal de predare-primire înregistrat la Primăria municipiului Satu Mare sub nr. 3952/14.07.2022 prin care s-a realizat transferul proprietății de la CNCF ”CFR” SA prin sucursala Regională de Căi Ferate Cluj către Municipiul Satu Mare pentru Colegiul Tehnic de Transporturi și Telecomunicații ”Ion I.C.Brătianu” și Spitalul Clinic CF Oradea pentru Ambulatoriul de Specialitate Satu Mare, conform folosinței efective.

În vederea reglementării situației juridice a imobilului reprezentat în natură de Colegiul Tehnic de Transporturi și Telecomunicații ”Ion I.C.Brătianu” se impune apartamentarea întregului imobil respectiv împărțirea acestuia în două unități individuale conform lucrării de specialitate ce face obiectul prezentului proiect de hotărâre, astfel:

**-CF 188627-C1-U1-** proprietar Municipiul Satu Mare - Colegiul Tehnic de Transport și Telecomuncații ”Ion I.C. Brătianu”, suprafață utilă 4194,7 mp, cota parte comună 78/100; cotă parte teren aferent UI 3585,8/4616-teren cu drept de proprietate în favoarea Municipiului Satu Mare.

**-CF 188627-C1-U2**-proprietar Spitalul Clinic C.F. Oradea, suprafață utilă 1205,2 mp, cota parte comună 22/100; cotă parte teren aferent UI 1030,2/4616- teren cu drept de proprietate în favoarea Spitalului Clinic C.F. Oradea pentru Ambulatoriul de Specialitate Satu Mare.

Operațiunea de apartamentare are ca și consecință sistarea stării de indiviziune deoarece situația juridică până la acest moment nu era coroborată cu situația faptică respectiv fiecare proprietar are intrare separată la unitatea individuală pe care o deține în folosință efectivă.

Având în vedere cele de mai sus, considerăm că proiectul de hotărâre este necesar, oportun și legal, fapt pentru care se înaintează Consiliului Local al Municipiului Satu Mare, cu propunere de aprobare.

**Șef serviciu Consilier**

**Faur Mihaela Văscan Adrian Viorel**

Faur Mihaela/2ex